Suomi-Seura

Suomi-Seura ry (, ) on suomalainen ”maailmalla olevien, sinne lähtevien ja sieltä palaavien suomalaisten etu-, asiantuntija- ja palvelujärjestö”. Järjestön tehtävänä on myös välittää ajanmukaista Suomi-kuvaa maailmalle ja tehdä ulkosuomalaisuutta tunnetuksi Suomessa.

 Historia  
Järjestö on perustettu 6. toukokuuta 1927, jolloin jo perustavassa kokouksessa järjestö hajaantui kahtia. Varsinaisen Suomi-Seuran nimen rekisteröineen yhdistyksen puheenjohtajaksi tuli Kyösti Haataja. Erimielisyyksien takia perustetun toisen yhdistyksen nimeksi tuli Ulkosuomalais-Yhdistys, tärkeinä hahmoina mukana muun muassa Eino Aaltio ja Urho Kekkonen. Yhdistykset yhtyivät uudestaan vuonna 1929 sammuakseen vain paria vuotta myöhemmin.

Järjestön toiminnan taannuttua hetkeksi 1930-luvulla se rekisteröitiin uudelleen 19. toukokuuta 1937 Suomi-Seurana, muun muassa vuonna 1934 silloisen pääministeri Kyösti Kallion tukemana perustetun "Ulkomaankävijäin Seuran" pohjalle. Sota-aikana ja sen jälkeen yhdistyksen toiminta suuntautui etenkin Yhdysvaltoihin ja amerikansuomalaisiin ylläpidettävien suhteiden hoitamiseen.

Vuonna 1959 järjestö aloitti seuramatkojen järjestämisen, jolla se saavutti huomattavan taloudellisen omavaraisuuden. Seuramatkatoiminta oli huipussaan 1980-luvulla ja järjestön jäsenmäärä oli myös tuolloin korkeimmillaan, noin 80 000.

Vuonna 1997 perustettiin Ulkosuomalaisparlamentti, joka on ulkosuomalaisille tarkoitettu edustuksellinen elin tiedon ja "tunteiden" välittämiseksi Suomeen ja Suomesta. Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu. Toiminnan suojelija on Suomen tasavallan presidentti.

 Toimintamuotoja 
Järjestö julkaisee Suomen Silta -nimistä jäsenlehteä ja tukee ulkosuomalaisia tiedotusvälineitä ja muita ulkosuomalaisjärjestöjä.

Ulkosuomalaisparlamentti kokoaa ulkosuomalaisia paikallisten Suomi-Seura-jäsenyhdistystensä edustajien välityksellä kahden-kolmen vuoden välein Suomeen. Muita toimintamuotoja ovat mm. tukihenkilötoiminta ulkomailla, seminaarien ja kurssien järjestäminen sekä yli 5 000 ihmistä vuosittain opastava neuvontapalvelu ulkomaille muuttamiseen, siellä asumiseen ja sieltä palaamiseen liittyvissä kysymyksissä.

Vuoden ulkosuomalainen
Suomi-Seura on vuodesta 1993 lähtien valinnut vuoden ulkosuomalaisen. Vuoden ulkosuomalaiseksi valitaan ulkomailla asuva suomalainen tai suomalaisen siirtolaisen jälkeläinen, joka on esimerkiksi menestynyt erityisen hyvin omalla alallaan. Valituiksi ovat tulleet:

 vuosi Henkilö   ammattiAsuinmaa1993 Robert Selvalaamerikansuomalainen FinnFest USA -tapahtuman perustaja 1994 Mirja Bolgárranskansuomalainen kääntäjä-kirjailija1995 Arvi Tervalampiruotsinsuomalainen järjestöaktiivi1996 Karita Mattilasopraano1997 Jari Litmanenjalkapalloilija1998 Vieno Williamssuuren siirtolaisaallon amerikansuomalainen edustaja1999 Mika HäkkinenF1-kuljettaja2000 Linus TorvaldsLinux-käyttöjärjestelmäytimen luoja2001 Matti Salminenoopperalaulaja2002 Jacob Södermanoikeusasiamies2003 Kaija Saariahosäveltäjä2004 Erkki Toivanentoimittaja2005 Esa-Pekka Salonenkapellimestari-säveltäjä/2006 Saku Koivujääkiekkoilija2007 Richard Impolaemeritusprofessori, amerikansuomalainen kääntäjä2008 Bengt Holmströmkansantaloustieteen professori2009 Leena Pasanenlähetyslääkäri2010 Helena Petäistötoimittaja-kirjailija2011 Olli RehnEU:n talouskomissaari2012 Outi Hovattakantasolututkija2013 Osmo Vänskäkapellimestari 2014 Bonita Pietilatelevisiotuottaja2015 Mark Levengoodtoimittaja, kirjailija2016 Suvi Kauranenyrittäjä2017 eri maissa toimivat Suomi-koulut2018 Mika Keränenkirjailija2019 Petteri Taalas pääsihteeri, Maailman ilmatieteen järjestö (WMO) 2020 Eeva Lennontoimittaja    2021  Joy Wolfram  apulaisprofessori   2022  Susanna Pettersson ja Maria Sid  museonjohtaja ja teatterinjohtaja  

 Jäsenyys 
Jäsenyys on avoin kaikille ulkosuomalaisille tai muuten vain ulkosuomalaisuudesta kiinnostuneille henkilöille. Vuonna 2007, Suomen Silta -lehden levikkitietoihin pohjautuen, järjestön jäsenmäärä oli noin 23 000.

 Organisaatio 
Suomi-Seuran hallituksen puheenjohtajana toimii Markus Aaltonen (vuodesta 2019) ja toiminnanjohtajana Tina Strandberg (vuodesta 2016).

 Talous 
 Rahoitus 
Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu.
Rahoituksen lähde2018201720162015201420132012 Opetus- ja kulttuuriministeriön yleisavustus nuorisojärjestöille 26 000 € 30 000 € 30 000 € 46 500 € 50 000 € 50 000 € 50 000 €

 Lähteet 

 Aiheesta muualla 
 Suomi Seura ry:n kotisivut

Luokka:Suomalaiset kulttuurijärjestöt
Luokka:Ulkosuomalaiset